  Майя Бывальцева Россиын улӥсь ужасьтэм муртъёс понна дунтэк эмъюрттэт сётонэз палэнтыны быгатозы. Со сярысь катӵектосэз дасяз Россиысь ужъя министерство, куд-ог валэктонъёс сётӥз кун кивалтэтлэн тӧроезлэн воштӥсез Ольга Голодец, ивортэ «Интерфакс». «Али дасяське катлэн ӵектосэз, кудӥзъя асьсэ понна ужтэк улонэз быръем кунмуртъёс мерлыко инфраструктураез кутэмзы понна дун тыроно луозы», — вераз Голодец Федераци Кенешын «кивалтэтлэн часаз». Со тодэ вайытӥз, Россиын улӥсь ужасьтэм муртъёс эм утетъя фондэ тыриськонъёс уг лэсьто. Озьы ке но, взносъёсты тырисьёс сямен ик, соослы дунтэк эмъюрттэт басьтыны луонлык сётэмын. Кивалтэтын ивортэмзыя, Россиын ужано арлыдъем 75 сюрс адями улэ. Тегъёс: Мерлык Россия кивалтэт ужъяминистерство уж  